Til foråret bliver The Weather Diaries genfortalt i forhallen på Færøernes Nationalgalleri. The Weather Diaries, vejrdagbøgerne, er en udstilling, som tog form fra 2012-2014, da kunstnerduoen Sarah Cooper og Nina Gorfer opholdt sig i Island, på Færøerne og i Grønland og iscenesatte og fotograferede arbejdet hos 12 lokale designere. Projektet udforsker rødderne i nordisk mode og fortæller historien visuelt. Det blev til en stor udstilling, der blev vist internationalt. På Færøerne samarbejdede Cooper & Gorfer med designere Barbara í Gongini og Guðrun & Guðrun. Resultatet var stærke fortællinger med referencer til kulturarv og historie. Fotografierne udforsker hvordan samtidens design fortolker og genfortolker traditioner, og hvilken rolle æstetik spiller i opfattelse af identitet. Fra den 9. april til 27. juni kan du opleve The Weather Diaries genfortalt i seks store fotos og uldinstallationer af Guðrun & Guðrun i forhallen på Færøernes Nationalgalleri. Nyd denne film om The Weather Diaries og de 12 designere: